Payshanba 7 iyul kuni, Bangladeshda musulmonlarning bayram ibodatini amalga oshirish maydoniga kiraverishda amalga oshirilgan portlashda 5 kishi jarohatlangan, deb xabar qilmoqda Sinxua. Hodisa, mamlakat poytaxti Dakkadan 117 km uzoqlikdagi Sholakiya aholi punktida yuz bergan. U, minglab musulmonlar ibodat qilishi uchun keng, ochiq maydonga ega. Odamlar hayit namozini ado etish uchun to‘planganda ushbu portlash amalga oshirilgan. Yaralanganlarning bir necha nafaari politsiya xodimlari ekani aytilmoqda. Hozircha, jinoyat uchun javobgarlikni hech bir guruh olgani yo‘q. Avvalroq, "Jamaat ul-mujahiddin" tashkiloti shunga o‘xshash jinoyatni sodir etgan edi. Ular, shu yo‘l bilan mamlakatda shariat qonunlarini joriy qilishga erishmoqchi. Foto: Flickr/ Marufish